**BILJEŠKE UZ KONSOLIDIRANE FINANCIJSKE IZVJEŠTAJE**

**za razdoblje od 01. siječnja do 30. lipnja 2024. godine**

|  |  |
| --- | --- |
| Naziv obveznika: | GRAD SISAK |
| Broj RKP-a: | 28854 |
| Sjedište obveznika: | SISAK |
| Matični broj: | 02553040 |
| Adresa sjedišta obveznika: | Rimska 26 |
| OIB: | 08686015790 |
| Razina: | 23 |
| Razdjel: | 000 |
| Šifra djelatnosti prema NKD-u 2007: | 8411 |
| Šifra grada/općine: | 391 |

Proračunski korisnici koji su obuhvaćeni konsolidacijom su:

1. Dječji vrtić Sisak Novi
2. Dječji vrtić Sisak Stari
3. Gradski muzej Sisak
4. Narodna knjižnica i čitaonica V. Gotovac
5. Gradska galerija Striegl
6. Dom kulture Kristalna kocka vedrine
7. Športsko rekreacijski centar
8. Javna vatrogasna postrojba Grada Siska
9. Osnovna škola Braća Bobetko
10. Osnovna škola Braća Ribar
11. Osnovna škola Budaševo – Topolovac – Gušće
12. Osnovna škola 22. lipnja
13. Osnovna škola Galdovo
14. Osnovna škola Ivana Kukuljevića
15. Osnovna škola Ivana Antolčića Komarevo
16. Osnovna škola Sela
17. Osnovna škola Viktorovac

**Bilješke uz Izvještaj o prihodima i rashodima, primicima i izdacima – Obrazac PR-RAS**

1. Šifra 611 Porez i prirez na dohodak – ostvaren je u iznosu od 10.659.140,84 € i viši je za 20,3% u odnosu na isto razdoblje prethodne godine zbog povećanog broja zaposlenih na tržištu rada i povećanja rasta plaća.
2. Šifra 613 Porezi na imovinu iznose 587.364,64 i veći su za 36,3% naspram istog razdoblja prethodne godine. Efekt je na povećanom prihodu od poreza na promet nekretnina, gdje je u šest mjeseci ove godine pojačana prodaja nekretnina u odnosu na isto razdoblju prethodne godine.
3. Šifra 633 Pomoći proračunu iz drugih proračuna i izvanproračunskim korisnicima – ostvarene su u iznosu od 1.206.519,51 € naspram prethodnog razdoblja kada su iznosile 4.431.771,51 €. Efekt ovako velike razlike je u uplati iznosa od 4 milijuna eura koji je Grad Sisak ostvario u prethodnoj godini na temelju Odluke o dodjeli sredstava za pomoć gradu Sisku i gradu Glini od strane Vlade RH, za financiranje troškova vezanih za posljedice katastrofalnih šteta od potresa, na zgradama i infrastrukturi javne namjene, a koje nisu prihvatljiv trošak iz Fonda solidarnosti Europske unije.
4. Šifra 634 Pomoći od izvanproračunskih korisnika ostvarene su u iznosu od 178.246,99 €, manje su za 49,6%, od čega se iznos od 178.246,99 € odnosi na Grad Sisak, a 2.178,80 € na proračunskog korisnika Dječji vrtić Sisak Novi. Prošle godine Grad Sisak imao je zaposlenike na javnim radovima za što je primio tekuću pomoć od Hrvatskog zavoda za zapošljavanje, dok u prvih šest mjeseci ove godine to nije slučaj. Dječji vrtić Sisak Novi u prethodnoj godini primio je posljednju ratu za Erasmus + projekt, dok ove godine takav prihod nije imao.
5. Šifra 635 Pomoći izravnanja za decentralizirane funkcije iznose 633.850,93 € i manje su za 12% naspram istog razdoblja prethodne godine. Radi se o manjim iznosima tekuće pomoći za izravnanje decentralizirane funkcije školstva (u prvih šest mjeseci prošle godine ostvaren je iznos od 407.492,85 €, u ovoj godini radi se o iznosu od 336.238,26 €) i vatrogastva (u prvih šest mjeseci prošle godine ostvaren je iznos od 312.733,03 €, u ovoj godini radi se o iznosu od 297.612,67 €).
6. Šifra 636 Pomoći proračunskim korisnicima iz proračuna koji im nije nadležan iznose 6.882.253,11 € i više su za 22,7% zbog povećanih koeficijenata učitelja sukladno novoj Uredbi o nazivima radnih mjesta, uvjetima za raspored i koeficijentima za obračun plaće u javnim službama.
7. Šifra 638 Pomoći temeljem prijenosa EU sredstava – ostvarene su u iznosu od 5.413.579,68 € (Grad Sisak ostvario je iznos od 5.276.337,45 €, a proračunski korisnici ostvarili su iznos od 137.242,23 €) dok su u prethodnoj godini pomoći bile 2.127.715,60 €. Radi se o uplaćenim tekućim i kapitalnim pomoćima po zahtjevima za nadoknadom sredstava za projekte za rekonstrukcijsku i cjelovitu obnovu sljedećih zgrada: Holandska kuća, Tomislavova 40, Munjara, gradska vijećnica, zgrada buduće knjižnice Ljudevita Posavskog 1, zgrada na adresi Gajeva 2A. Zatim, proračunski korisnik dječji vrtić Sisak Novi zaprimio je bespovratna sredstva Ministarstva regionalnog razvoja i Fondova EU temeljem Ugovora o dodjeli bespovratnih sredstava: „Novi Maslačak“ broj C2.1.R2.I1.01.112 u iznosu od 64.619,57 €, dok dječji vrtić Sisak Stari je u 2024. godini ostvario prihod u iznosu od 53.872,19 € radi sudjelovanja u projektu „Nadogradnja vrtićkih jedinica i energetska obnova objekta Različak Dječjeg vrtića Sisak Stari“. Ostalo se donosi na pomoći na sredstava dobivena za financiranje nabave voća i mlijeka u programu „Školska shema“ i projekta Rukom pod ruku.
8. Šifra 641 Prihodi od financijske imovine iznose 57.442,36 € i manji su za 35,5% u odnosu na razdoblje iz 2023. godine zbog manjih prihoda od zateznih kamata na oročena sredstva i depozite po viđenju.
9. Šifra 642 Prihodi od nefinancijske imovine iznose 1.035.871,75 € i veći su za 23,1%. Navedeni iznos sastoji se od 1.035.008,68 € koji se odnosi na Grad Sisak i od 863,07 € koji se odnosi na proračunskog korisnika Narodna knjižnica i čitaonica V. Gotovac, radi se o prodaji nefinancijske imovine. Kod Grada Siska radi se o efektu preknjiženja s konta 652 na konto 642, kojeg u prethodnoj godini za isto razdoblje nije bilo. Dodatno, navedeno preknjiženje odnosi se na dopunsko rješenje od HAKOM-a koje je doneseno u ovoj godini, Grad Sisak je ostvario veću naknadu prava puta koju je Hrvatski telekom uplatio, dok je u prošloj godini ta naknada bila manja.
10. Šifra 651 Upravne i administrativne pristojbe iznose 16.846,94 € i manji su za 37,9% iz razloga što je došlo do smanjenja uplata od prodaje državnih biljega kao i smanjenja uplata gradskih i općinskim upravnih pristojbi.
11. Šifra 652 Prihodi po posebnim propisima iznose 957.628,72 i manje su za 16,1% u odnosu na isto razdoblje prethodne godine. Efekt je u preknjiženju s konta 652 na konto 642 koji se odradio u ovoj godini. Što se tiče proračunskih korisnika, neki od njih (neke osnovne škole) imaju blagi porast prihoda koji se odnosi na uplate roditelja za sufinanciranje produženog boravka, a kod nekih je od ove školske godine povećan broj djece korisnika usluga u produženom boravku.
12. Šifra 653 Komunalni doprinosi i naknade iznose 4.281.007,29 € i veće su za 16,8% naspram istog razdoblja prošle godine zbog naplate navedenih prihoda. U prošloj godini poslana su nova rješenja za komunalnu naknadu i nove uplatnice za koje je efekt bio u drugoj polovici 2023. godine, dok u ovoj godini išle su samo uplatnice.
13. Šifra 661 Prihodi od prodaje proizvoda i robe te pruženih usluga iznose 361.805,60 € i veći su 28,7%. Na Grad Sisak odnosi se iznos od 9.516,60 € i nema utjecaj na povećanje, dok kod proračunskih korisnika iznos od 347.470,75 € je veći nego prethodne godine koji je bio 270.984,80 €. Rast se odražava na proračunskom korisniku Dom kulture Kristalna kocka vedrine zbog povećanja programskih aktivnosti i porasta cijena članarine Kreativnog učilišta, na proračunskom korisniku Gradski muzej Sisak zbog većeg broja održanih manifestacija izložbenog i nakladničkog programa, te proračunskom korisniku Športsko rekreacijski centar zbog većih prihoda od vanjskih i unutarnjih bazena i refundacija režijskih troškova.
14. Šifra 663 Donacije od pravnih i fizičkih osoba izvan općeg proračuna i povrat donacija po protestiranim jamstvima ostvarene su u iznosu od 24.697,32 € i veće su za 8,2% nego u prethodnoj godini za isto razdoblje. Efekt je na proračunskim korisnicima, grad Sisak u prvih 6 mjeseci ove godine nije imao donacija. Kod proračunskog korisnika OŠ 22. lipnja iznos donacija iznosi 9.797,47 €, radi se donaciji knjiga od Katije Romac te donaciju klima uređaja od strane Hrvatskog Crvenog križa Gradskog društva Crvenog križa Sisak i donaciju microbita od strane Rotary International Distrikt 1913. Vrtić Sisak Novi je ostvario prihode od donacija od Euroherc osiguranja u iznosu od 400,00€ i od Udruge RTL pomaže djeci za provedbu projekta „Maslačkov istraživački centar“ u iznosu od 7.856,55 €.
15. Šifra 681 Kazne, upravne mjere i ostali prihodi ostvareni su iznosu od 28.655,53 € i manji su za 41,2% zato jer u ovoj godini manji je broj naplaćenih troškova prisilnih ovrha nego što je bilo u istom razdoblju prethodne godine.
16. Šifra 683 Ostali prihodi – iznose 77.617,85 € i veći su za 28,8%, a najveći efekt je u naplati naknade Grada Siska po ugovoru s Hrvatskim vodama, veći su iznosi s obzirom da je više naplaćeno naknade za uređenje vode u prvih 6 mjeseci ove godine nego za isto razdoblje u prethodnoj godini jer su u prošloj godini kasnila nova rješenja o obračunu naknade za uređenje voda.
17. Šifra 311 Plaće (bruto) – iznose 10.312.955,51 € i veće su za 30% naspram istog razdoblja prethodne godine. Efekt je na svim proračunskim korisnicima i na Gradu Sisku. U drugoj polovici 2023. godine došlo je do povećanje koeficijenata, a s 01.01.2024. godine donesena je nova osnovica. Zatim, za škole su doneseni novi koeficijenti novom Uredbom u 2024. godini.
18. Šifra 312 Ostali rashodi za zaposlene ostvareni su u iznosu od 416.760,98 €, dok su u istom razdoblju prethodne godine iznosili 361.117,92 €, što čini porast od 15,4%. Radi se o ostvarenim pravima po kolektivnom ugovoru za školske djelatnike i radi povećanja iznosa neoporezivih naknada.
19. Šifra 313 Doprinosi na plaće iznose 1.679.581,55 € što čini povećanje od 30,5%, povećanje doprinosa na plaću vezano je uz rast plaća.
20. Šifra 323 rashodi za usluge iznose 4.805.353,04 € i veće su za 35,2%. Iznos se sastoji od 3.851.044,04 € koji se odnosi na Grad Sisak (prošle godine 2.856.721,77 €) i iznosa od 954.309,00 € (prošle godine 698.650,69 €) koji se odnosi na proračunske korisnike. Efekt povećanja je na uslugama tekućeg i investicijskog održavanja (konkretno proračunski korisnik Športsko rekreacijski centar imao je remont na vanjskim bazenima u Capragu i Ledenoj dvorani te na ostalim objektima kojima upravljaju; Sisak Novi imao je povećane troškove zbog uređenja prostora društvenog doma u Crncu za potrebe vrtića, jer se vrtić Maslačak renovira; OŠ Ivana Antolčića Komarevo koristila je određene usluge za radove koje je imala na školi; dječji vrtić Sisak Stari imao je povećane troškove usluga i investicijskog održavanja vezanih za izgradnju prostorije za kompostiranje biološkog otpada, zamjena crpke kotlovnice na objektu Ciciban, uspostava nove centrale za vatrodojavu, kod Grada Sisak radi se povećanim izvanrednim održavanjima određenih ulica), komunalnim uslugama, zdravstvenim i veterinarskim uslugama, intelektualnim uslugama i uslugama telefona, pošte i prijevoza.
21. Šifra 324 Naknade troškova osobama izvan radnog odnosa – iznose 1.822,61 €, dok su za isto razdoblje u prošloj godini iznosile 4.900,74 €. Radi se o više isplaćenim troškovima za Prometnu jedinicu mladeži u prošloj godini.
22. Šifra 329 Ostali nespomenuti rashodi poslovanja u prvih šest mjeseci iznose 228.010,49 € (Grad Sisak ostvario je iznos od 120.162,77 €, a proračunski korisnici iznos od 107.847,72 €), dok u prethodnoj godini iznose 332.343,01 € (Grad Sisak ostvario je iznos od 248.299,27 €, a proračunski korisnici iznos od 84.043,74 €), što čini pad od 31,4%. Efekt je na Gradu Sisku jer su u prošloj godini održani izbori za članove vijeća i predstavnike nacionalnih manjina u jedinicama lokalne i područne (regionalne) samouprave i izbori za članove vijeća mjesnih odbora i gradskih četvrti na području Grada Siska. Dok proračunski korisnici imaju porast naspram prethodne godine radi porasta cijene premije osiguranja.
23. Šifra 342 Kamate za primljene zajmove i kredite iznose 78.723,18 € i manje su za isto razdoblje prethodne godine za 11,6% radi redovne otplate kredita gdje se kamata smanjuje kako se otplaćuje kredit (manje kamata plaćeno je po HBOR-ovom kreditu i kreditima koje Grad Sisak ima u OTP banci).
24. Šifra 343 Ostali financijski rashodi iznose 33.791,81 € i veći su za 66,2% naspram istog razdoblja prethodne godine zbog naplate naknade za kratkoročni revolving kredit. Efekt je na Gradu Sisku.
25. Šifra 351 Subvencije trgovačkim društvima u javnom sektoru iznose 1.260.000,00 € i veće su za 35,6%, radi se o subvencijama trgovačkom društvu Auto promet Sisak d.o.o..
26. Šifra 352 Subvencije trgovačkim društvima, zadrugama, poljoprivrednicima i obrtnicima izvan javnog sektora iznose 61.743,16 € i veće su za 33,5% u prvih šest mjeseci zbog isplate za subvenciju trgovačkom društvu CIKS, koje u prošloj godini u prvih šest mjeseci nije bilo.
27. Šifra 372 Ostale naknade građanima i kućanstvima iz proračuna iznose 1.009.371,70 € i veće su za 22,4%. Efekt porasta je u isplati uskrsnice koja je ove godine bila u iznosu od 40 eura za nezaposlene osobe i za umirovljenike koji imaju do 700 eura mirovinu. Efekt je na Gradu Sisku. Dok kod proračunskih korisnika (osnovnih škola) došlo je do nabave udžbenika za djecu koja su se naknadno upisala u drugu osnovnu školu.
28. Šifra 381 Tekuće donacije 1.252.016,68 € i veće si za 23,6%. Efekt je na Gradu Sisku. Radi se o većim isplatama tekućih donacija Zajednici sportskih udruga Grada Siska u prvih šest mjeseci ove godine nego što je bilo u istom razdoblju prethodne godine.
29. Šifra 383 Kazne, penali i naknade štete iznose 107.711,25 € i manje su za 6,2% zbog manjeg troška poticajne naknade po rješenju od Fonda za zaštitu okoliša i energetsku učinkovitost za 2022. godinu naspram Rješenja za 2021. godinu u kojem je poticajna naknada iznosila 96.376,40 €, a koje je bilo prikazano u prvih šest mjeseci prethodne godine.
30. Šifra 711 Prihod od prodaje materijalne imovine - prirodnih bogatstava – iznose 2.146.119,34 €, dok je u istom razdoblju prethodne godine iznosio 229.926,76 €. Radi se o prihodima od prodaje zemljišta koji je u prvih šest mjeseci ove godine više prodano i naplaćeno.
31. Šifra 721 Prihodi od prodaje građevinskih objekata – iznose 209.306,04 €, dok za isto razdoblje prethodne godine iznose 109.706,16 € i veći su za 90,8%, radi se o povećanju koje je uzrokovano prijevremenim otkupom stana pa je tu efekt povećanja koji nije bio u prvih šest mjeseci prethodne godine. Također, povećan je prihod od prodaje poslovnog građevinskog objekta koji je Grad Sisak prodao u prethodnoj godini, a prihod uplaćen u ovoj godini.
32. Šifra 724 Prihodi od prodaje knjiga ostvareni su u iznosu od 1.619.45 € i bilježe porast od 45,8% u odnosu na prošlu godinu zbog veće prodaje starih naslova građanima. Efekt je na proračunskom korisniku Narodna knjižnica i čitaonica Vlado Gotovac Sisak.
33. Šifra 412 Nematerijalna imovina – iznosi 115.055,77 € dok je u istom razdoblju prethodne godine iznosila 1.279.519,62 €. U prošloj godini radilo se o pogrešnom knjiženju u prvih šest mjeseci, što je u drugoj polovici 2023. godine ispravljeno. Iznos od 28.561,14 € odnosi se na rashode vezano za izradu dokumentacije za tehničko rješenje za poboljšanje energetske učinkovitosti i ostale projektne dokumentacije, a iznos od 86.494,63 € se odnosi na proračunskog korisnika Športsko-rekreacijski centar Sisak.
34. Šifra 421 Građevinski objekti – rashodi su ostvareni u iznosu od 5.058.053,24 € dok su u prethodnoj godini u istom razdoblju iznosili 11.949.508,20 €, što čini smanjenje od 57,7%. U prošloj godini u prvih šest mjeseci bila su veća ulaganja (Stari most, ceste, odgojno-obrazovni kompleks Galdovo) s obzirom na iskorištavanja sredstva Fonda Solidarnosti (do 30.06.2023.) i Odluke Vlade. U ovoj godini i dalje Grad Sisak ima rashode po pitanju odgojno obrazovnog kompleksa Galdovo i cesta, zatim proračunski korisnik Gradska galerija Striegl ima ulaganja u kuću Striegl 367.828,35 €.
35. Šifra 422 Postrojenja i oprema iznose 199.016,21 €, dok su u istom razdoblju prethodne godine iznosila 338.604,24 €. Radi se o smanjenom ulaganju u opremu. Konkretno u prošloj godini je Grad Sisak kupio kante za biootpad, dok u ovoj godini takvih rashoda nije bilo. Dok kod proračunskih korisnika postrojenje i oprema je na nešto višoj razini nego u prethodnom razdoblju, konkretno, vrtić Sisak Stari ima rashode za nabavu opreme za kuhinju na objektu Ciciban, te na nabavu novih kutića kuhinje za djecu na objektima Ciciban i Bubamara, dok Sisak Novi ima nabavu opreme - kupnja vrtne kućice u iznosu 2.999,00 € i istraživačkog stola za projekt „Maslačkov istraživački centar“ kupljenih iz donacije RTL pomaže djeci. KKV je nabavio audio opremu i računalnu opremu.
36. Šifra 423 Prijevozna sredstva iznose 17.913,98 €. Grad Sisak je u prvoj polovici kupio službeni auto.
37. Šifra 424 Knjige, umjetnička djela i ostale izložbene vrijednosti iznosi 125.486,60 € i veće su za 28,9% nego u prethodnoj godini za isto razdoblje od čega je najveći efekt porasta na proračunskom korisniku Gradska galerija Striegl, radi se o otkupu predmeta zbirke Steiner, zatim na proračunskom korisniku Narodnoj knjižnici i čitaonici V. Gotovac i osnovnim školama zbog dopunjavanja knjižničnog fonda.
38. Šifra 451 Dodatna ulaganja na građevinskim objektima iznose 7.966.481,50 €, dok su u istom razdoblju prethodne godine iznosila 4.084.988,19 €. Prošle godine dio dodatnih ulaganja na građevinske objekte bilo je pogrešno knjiženo na kontu 412 što je ispravljeno u drugoj polovici 2023. godine. U ovaj godini i dalje se nastavljaju ulaganja na objektima koji se obnavljaju od potresa (gradska vijećnica, zgrada na adresi Ljudevita Posavskog 1 koja je previđena za novu gradsku knjižnicu, zgrada Munjare, Zgrada na adresi Tomislava 40, završetak obnove Holandske kuće, saniranju štete na zgradi Kazališta 21, zgrada OŠ I. K. Sakcinskog, zgrada Kristalna Kocka Vedrine). Kod proračunskog korisnika Gradski muzej Sisak iznos od 385.183,28 € odnose se na radove konstrukcijske obnove, izradu projektne dokumentacije cjelovite obnove za Stari grad, izrada projekta cjelovite obnove objekta na adresi Tomislavova 10 te izrada muzeološke koncepcije.
39. Šifra 454 Dodatna ulaganja za ostalu nefinancijsku imovinu iznose 380.359,76 €, dok su u prethodnom razdoblju iznosila 42.099,15 €. Trenutni rashodi odnose se na ulaganje u komunalnu infrastrukturu i odlagalište Goričica. Efekt je samo na Gradu Sisku.
40. Šifra 842 Primljeni krediti i zajmovi od kreditnih i ostalih financijskih institucija u javnom sektoru iznose 0 €, dok su u istom razdoblju prethodne godine iznosila 7.400.000,00 €. Radilo se o povlačenju kratkoročnog kredita za premošćivanje jaza nastalog zbog različite dinamike priljeva sredstava i dospijeća obveza Proračuna Grada Siska s obzirom da je do 30.06.2023. godine bilo potrebno podmiriti sve obveze dobavljačima koje su nastale po EU projektima, konkretno projektima obnove iz Fonda Solidarnosti, a u ovoj godini u prvih šest mjeseci nije bilo povlačenja kratkoročnog kredita.
41. Šifra 547 Otplata glavnica primljenih zajmova od državnog proračuna – iznosi 0 € dok u istom razdoblju prethodne godine iznosi 469.593,00 €. Radilo se o otplati beskamatnog zajma po osnovi odgode plaćanja poreza na dohodak i prireza porezu na dohodak i po osnovi povrata po godišnjoj prijavi za 2019. godinu, što u ovoj godini u prvih šest mjeseci Grad nije otplaćivao.

Izvršena je međusobna eliminacija podskupine 367 i 671 u iznosu od 7.442.780,88 €.

|  |  |  |  |  |  |  |  |
| --- | --- | --- | --- | --- | --- | --- | --- |
| **Obrazac PR-RAS 01.01.2024.-30.06.2024. GRAD SISAK I PRORAČUNSKI KORISNICI** | | | | | | | |
| **OBVEZNIK** | **Obrazac PR-RAS račun iz računskog plana 671** | **ŠifraX005 (višak prihoda i primitaka - tek.razd)** | **Šifra Y005 (manjak prihoda i primitaka - tek.razd)** | **9221-9222 (višak prih.i prim. - preneseni)** | **9222-9221 (manjak prih.i prim. - preneseni)** | **X006 (višak - prihoda i pirmitaka raspoloživ u sljedećem razdoblju - ukupni višak)** | **Y006 (manjak prihoda i primitaka za pokriće u idućem razdoblju - ukupni manjak)** |
| GRAD SISAK | 0,00 | 0,00 | 3.078.584,65 | 0,00 | 1.224.868,42 | 0,00 | 4.303.453,07 |
| DV SISAK NOVI | 1.351.252,21 | 139.596,76 | 0,00 | 0,00 | 501.569,14 | 0,00 | 361.972,38 |
| DV SISAK STARI | 1.669.013,77 | 15.809,16 | 0,00 | 0,00 | 264.339,47 | 0,00 | 248.530,31 |
| GRADSKA GALERIJA | 211.186,78 | 63.564,77 | 0,00 | 1.605,01 | 0,00 | 65.169,78 | 0,00 |
| GRADSKI MUZEJ | 316.566,61 | 0,00 | 240.498,15 | 0,00 | 21.259,17 | 0,00 | 261.757,32 |
| JVP | 899.904,21 | 18.391,90 | 0,00 | 188.759,52 | 0,00 | 207.151,42 | 0,00 |
| KKV | 326.550,10 | 32.260,46 | 0,00 | 0,00 | 39,58 | 32.220,88 | 0,00 |
| NKČ | 322.711,96 | 47.246,73 | 0,00 | 0,00 | 8.043,95 | 39.202,78 | 0,00 |
| ŠRC | 1.165.849,17 | 0,00 | 123.111,23 | 6.052,47 | 0,00 | 0,00 | 117.058,76 |
| OŠ 22.LIPANJ | 248.192,95 | 34.812,30 | 0,00 | 20.001,82 | 0,00 | 54.814,12 | 0,00 |
| OŠ BOBETKO | 158.818,12 | 41.936,13 | 0,00 | 84.613,31 | 0,00 | 126.549,44 | 0,00 |
| OŠ BRAĆA RIBAR | 209.049,23 | 23.663,02 | 0,00 | 24.397,57 | 0,00 | 48.060,59 | 0,00 |
| OŠ BUD-TOP-GUŠ | 132.145,18 | 5.856,15 | 0,00 | 15.196,34 | 0,00 | 21.052,49 | 0,00 |
| OŠ GALDOVO | 92.816,16 | 820,77 | 0,00 | 8.042,38 | 0,00 | 8.863,15 | 0,00 |
| OŠ I.K.SAKCINSKOG | 92.174,87 | 31.485,95 | 0,00 | 73.570,00 | 0,00 | 105.055,95 | 0,00 |
| OŠ I.A. KOMAREVO | 50.842,41 | 0,00 | 15.841,79 | 19.822,17 | 0,00 | 3.980,38 | 0,00 |
| OŠ SELA | 65.618,68 | 0,00 | 3.811,18 | 9.900,63 | 0,00 | 6.089,45 | 0,00 |
| OŠ VIKTOROVAC | 126.348,24 | 4.381,57 | 0,00 | 47.651,15 | 0,00 | 52.032,72 | 0,00 |
| UKUPNO | 7.439.040,65 | 459.825,67 | 3.461.847,00 | 499.612,37 | 3.151.809,25 | 770.243,15 | 5.047.241,37 |
| **PR-RAS Manjak prihoda i primitaka raspoloživ u slijedećem razdoblju** | | | | | | | **4.276.989,22** |

**Bilješke uz Izvještaj o obvezama – Obrazac Obveze**

Bilješka 1. - V001 Stanje obveza na početku izvještajnog razdoblja iznosi 16.623.872,94 €.

Bilješka 2. - V002 Povećanje obveza od 01.01.2024.-30.06.2024. iznosi 40.096.891,08 €.

Bilješka 3. - V004 Podmirene obveze od 01.01.2024.-30.06.2024. iznose 38.812.283,70 €.

Bilješka 4. - V006 Stanje obveza na kraju izvještajnog razdoblja iznosi 17.908.480,32 €, od čega su nedospjele obveze 16.505.542,74 €, a dospjele obveze 1.402.937,58 €.

Bilješka 5. - Dospjele nepodmirene obveze (šifra V007) iznose 1.402.937,58 € i to najčešće iz razloga što je u trenutku zaprimanja ulaznog računa, istome već isteklo dospijeće do čega dolazi zbog kašnjenja u dostavi računa od strane dobavljača ili zbog dužeg postupka kontrole i obrade ulaznih računa u nadležnim upravnim odjelima i zbog potvrđivanja kompenzacija.

Najveći dio nedospjelih obveza odnosi se na kreditne obveze u iznosu od 10.529.015,48 €, a ostalo se odnosi na obveze za rashode poslovanja u iznosu od 3.787.188,65 €, a na obveze za nabavu nefinancijske imovine radi se o nedospjelom iznosu od 2.189.338,61 €.

Bilješke sastavila: Gradonačelnica

Silvija Mužek, dipl.oec. Kristina Ikić Baniček

pročelnica UO za proračun i financije